
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1352 


7 Νοεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τρόπος διάθεσης του φαρμακευτικού ιδιοσκευάσμα¬ 
τος ΟυΠΟΟΕδΙΟ που περιέχει την ουσία ΦΑΙΝΤΑ- 


ΝΥΛΗ (Ν. 1729/87, Γ ΠIΝΑΚΑΣ). 1 

Τροποποίηση της συστατικής πράξης της αμιγούς επι¬ 
χείρησης του δήμου Καλαμαριάς του Νομού Θεσ¬ 
σαλονίκης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΤΟΥΡΙΣΤΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ ΚΑΛΑΜΑΡΙΑΣ (Δ.Ε.Τ.Π.Α.Κ)». 2 

Ανάκληση Δασικής Απαγορευτικής Διατάξεως Θήρας 
ορεινής πέρδικας στην περιοχή του Δασαρχείου 

Άμφισσας Ν. Φωκίδας. 3 

Συγκρότηση Επιτροπής για τη γνωμοδότηση της ιδιό¬ 
τητας του Αγρότη - Νέου Αγρότη - Νέο- εισερχόμε¬ 
νου Νέου Αγρότη - Εργάτη γης στη Ν.Α. Κορινθίας 4 
Σύσταση Εκκλησιαστικού Ιδρύματος στην Ιερά Μη¬ 
τρόπολη Κερκύρας, Παξών και Διαποντίων Νήσων 5 


ΑΠΟΦΑΣΕΙ Σ 

Αριθ. Υ6γ/3911 (1) 

Τρόπος διάθεσης του φαρμακευτικού ιδιοσκευάσματος 
ϋυΠΟΟΕδΙΟ που περιέχει την ουσία ΦΑΙΝΤΑΝΥΛΗ (Ν. 
1729/87, Γ ΠΙΝΑΚΑΣ). 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 2, τηνπαρ. 2 του άρθρου 4 του Ν. 1729/87 
και το άρθρο 7 του Ν. 1729/87 όπως τροποποιήθηκε με το 
άρθρο 12τουΝ. 2161/93. 

2. Την Α6β/6543/88 Υπ. Απόφαση περί καθορισμού 
όρων και προϋποθέσεων της διάθεσης των ουσιών του 
άρθρου 4 του Ν. 1729/87. 

3. Την γνωμοδότηση της Επιτροπής Ναρκωτικών αριθμ. 
4/15.9.2000. 

4. Την αρ. 2850/2000 τωρινή απόφαση του Πρωθυ¬ 
πουργού και Υπουργού Υγείας και Πρόνοιας, για την ανά¬ 
θεση αρμοδιοτήτων, αποφασίζουμε: 

1. Ορίζουμε ως Μέγιστη Ημερήσια Δόση για το φαρμα¬ 


κευτικό ιδιοσκεύασμα ϋΙΙΒΟΟΕδΙΟ (αυτοκόλλητο σύ¬ 
στημα για διαδερμική χορήγηση) τα 300 μρ/Ιιΐ'. 

2. Το φαρμακευτικό ιδιοσκεύασμα ϋυΡΟΟΕδΙΟ δύνα- 
ται με ευθύνη του ιατρού να χορηγείται με Ειδική Συνταγή 
Ναρκωτικών σε ποσότητα που αντιστοιχεί στη Μέγιστη 
Ημερήσια Δόση και για θεραπεία δεκαπέντε (15) ημερών. 

3. Σε περίπτωση που η Μέγιστη Ημερήσια Δόση δεν 
επαρκεί σε περίπτωση καρκινοπαθών, θα πρέπει να χορη¬ 
γείται άλλο φάρμακο ή συμπληρωματική αγωγή, κατόπιν 
αδείας της Δ/νσεως Υγείας της οικείας Νομαρχίας, η 
οποία έχει ισχύ ένα μήνα. 

4. Μετην παρούσα απόφαση παύουν να ισχύουν οι Απο¬ 
φάσεις μας με αρ. Υ6Β/4793/ 26.4.1996 και Α7β/3749/ 
28.5.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2000 

Η ΥΦΥΠΟΥΡΓΟΣ 

ΧΡΙΣΤΙΝΑ ΣΠΥΡΑΚΗ 

□ 

Αριθ. 10286 (2) 

Τροποποίηση της συστατικής πράξης της αμιγούς επιχεί¬ 
ρησης του δήμου Καλαμαριάς του Νομού Θεσσαλονί¬ 
κης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΤΟΥ¬ 
ΡΙΣΤΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΚΑΛΑΜΑ¬ 
ΡΙΑΣ (Δ.Ε.Τ.Π.Α.Κ)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Τωνάρθρων277παραγρ. 3 και315του Δημοτικού και 
Κοινοτικού Κώδικα (Π.Δ 410/1995). 

β) Του άρθρου 27 του Ν. 2081/1985 με το οποίο προστί¬ 
θεται το άρθρο 29Α στο Ν. 1558/1985 «Κυβέρνηση και Κυ¬ 
βερνητικά Όργανα «. 

γ) Των άρθρων 6 παραγρ 10 και 7 παραγρ. 1 του Ν. 
2503/1997 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις» και 

4. Της παραγρ. 4 του άρθρου 16 του Ν. 2539/1997 «Συ¬ 
γκρότηση Πρωτοβάθμιας Τοπικής Αυτοδιοίκησης». 

2. Την απόφαση του Υπουργού Εσωτερικών 25027/1984 
(ΦΕΚ 244 τ.Β) «Καθορισμός αναγκαίων λεπτομερειών για 

την εφαρμογή των διατάξεων των άρθρων 205 έως 213 
τουΝ. 1065/1980)». 

3. Την 33.280/23.4.1985 απόφαση του Υπουργού Εσω¬ 
τερικών με την οποία συστάθηκε η Δημοτική Επιχείρηση 
Τουριστικής και Πολιτιστικής Ανάπτυξης Καλαμαριάς, 
που δημοσιεύθηκε στο Φ.Ε.Κ258/τ.Β'/8.5.1985. 

4. Την 7/2000 απόφαση του δημοτικού συμβουλίου Κα¬ 
λαμαριάς, για την τροποποίηση της συστατικής πράξης 
της ανωτέρω επιχείρησης. 

5. Τη σχετική οικονομοτεχνική μελέτη. 

6. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/τ.Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, και άλλων πράξεων στο Γενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», αποφασίζουμε: 

Τροποποιούμε την 33.280/23.4.1985 (Φ.Ε.Κ 258/τ.Β/ 
8.5.1985) απόφαση του Υπουργού Εσωτερικών, με την 
οποία συστήνεται αμιγής επιχείρηση στο δήμο Καλαμα- 
ριάςτου Νομού Θεσσαλονίκης με την επωνυμία: «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ ΚΑΙ ΠΟΛΙΤΙΣΤΙΚΗΣ 
ΑΝΑΠΤΥΞΗΣ ΚΑΛΑΜΑΡΙΑΣ (Δ.Ε.Τ.Π.Α.Κ)», ως προς το 
κεφάλαιο το οποίο αυξάνεται κατά το ποσό των 
28.531.370 δρχ. δηλαδή όση η αξία χρήσεως των παρα¬ 
κάτω εισφερομένων κατά χρήση και για πέντε (5) χρόνια 
από το δήμο Καλαμαριάς περιουσιακών στοιχείων, όπως 
αυτή αποτιμήθηκε από την επιτροπή του άρθρου 9 του Ν. 
2190/1920. 

-Τη χρήση του τρίτου 3ου ορόφου, τριώροφης οικοδο¬ 
μής, εμβαδού (του ορόφου) 526,38τ.μ. που βρίσκεται στη 
συμβολή της οδού Καραμαούνα και πλατείας Σκρά του 
δήμου Καλαμαριάς. 

- Τη χρήση του ξενοδοχιακού εξοπλισμού του τρίτου ως 
άνω ορόφου. 

Έτσι το κεφάλαιο της επιχείρησης ανέρχεται συνολικά 
στο ποσό των 279.455.872 δρχ, δηλαδή από: 

- Μετρητά 29.264.000 δρχ. 

- Αξία χρήσης περιουσιακών στοιχείων 105.382.370 
δρχ. και 

- Κεφαλαιοποίηση κερδών ύψους 144.809.502 δρχ. 

Από τις διατάξεις της απόφασης αυτής δενπροκαλείται 

δαπάνη σε βάρος του προϋπολογισμού του δήμου Καλα¬ 
μαριάς. 

Κατά τα λοιπά εξακολουθεί να ισχύει η τροποποιούμε¬ 
νη απόφαση, όπως αυτή τροποποιήθηκε μεταγενέστερα 
με τις αποφάσεις 64681/1987 (Φ.Ε.Κ. 623/Β/ 

19.11.1987), 9620/1987 (Φ.Ε.Κ 241/τ.Β/6.4.1989) του 
υπουργού Εσωτερικών, ΕΣ 9824/1994 (Φ.Ε.Κ 296/τ. 
Β/21.4.1994) του Νομάρχη Θεσσαλονίκης, ΕΣ 3640/ 
1995 (Φ.Ε.Κ 309/τ.Β/ 20.4.1995) και ΕΣ 34618/1996 
(Φ.Ε.Κ 928/Β/9.10.1996) του Περιφερειακού Διευθυντή 
Νομού Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Οκτωβρίου 2000 

Με εντολή Γενικού Γραμματέα 
Ο Γ ενικός Διευθυντής 
ΔΗΜΟΣΘ. ΣΑΡΗΓΙΑΝΝΗΣ 


Αριθ. 3705 (3) 

Ανάκληση Δασικής Απαγορευτικής Διατάξεως Θήρας 
ορεινής πέρδικας στην περιοχή του Δασαρχείου Άμ¬ 
φισσας Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθ. 258 § 5 του Ν.Δ. 86/69 «Περί 
Δασικού Κώδικος» όπως συμπληρώθηκαν με τις διατά¬ 
ξεις του άρθρου 7παρ. 3 του Ν. 177/75. 

2. Την υπ’ αριθμ. 6747/29.9.1997 απόφαση του Γεν. 
Γραμ. Περιφ. Στ. Ελλάδας «περί μεταβίβασης αρμοδιοτή¬ 
των». 

3. Την υπ’ αριθ. 1844/5/17.5.99 δασική απαγορευτική 
διάταξη Θήρας ορεινής πέρδικας που εκδόθηκε από εμάς 
και δημοσιεύθηκε στο 1286/τ.Β'/22.6.1999 Φ. Ε. Κ. 

4. Την υπ’ αριθ. 3572/5.10.2000 Απόφαση του Γενικού 
Γ ραμματέα Περιφέρειας Στερεός Ελλάδας που δημοσι¬ 
εύθηκε στο 1289/τ.Β'/12.10.2000 Φ.Ε.Κ., αποφασίζουμε: 

Ανακαλούμε την υπ’ αριθ. 1844/5/17.5.1999 δασική 
απαγορευτική διάταξη Θήρας ορεινής πέρδικας σε ολό¬ 
κληρη την περιφέρεια του Δασαρχείου Άμφισσας, πλην 
της Ελεγχόμενης Κυνηγετικής Περιοχής Παρνασσίδας 
όπου η Θήρα του συγκεκριμένου είδους κατά θέση και 
αριθμό θηραμάτων ρυθμίζεται εκάστοτε με το ετήσιο 
πρόγραμμα Θήρας αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 13 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Δασάρχης 

ΓΕΩΡΓΙΟΣ I. ΚΑΤΣΑΡΕΛΗΣ 

□ 

Αριθ. 15426 (4) 

Συγκρότηση Επιτροπής για τη γνωμοδότηση της ιδιότη¬ 
τας του Αγρότη - Νέου Αγρότη - Νέο- εισερχόμενου 
Νέου Αγρότη - Εργάτη γης στη Ν. Α. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπ’ όψη: 

1. Τις διατάξεις του Ν. 2218/97 «Περί Νομ/κής Αυτ/σης 


2. Τις διατάξειςτου Ν. 2520/97 «Κίνητρα για τους Νέους 
Αγρότες , όπως τροποποιήθηκε με τις διατάξεις των Ν. 
2538/97 και 2601/98». 

3. Την αριθ. 337410/10.7.98 κοινή Απόφαση Υπουργών 
Εσωτερικών Δημ. Διοίκησης και Αποκέντρωσης , Οικονο¬ 
μικών και Γεωργίας «Λεπτομέρειες εφαρμογής του Ν. 
2520/97» όπως τροποποιήθηκε και συμπληρώθηκε με την 
αριθ. 356366/8.6.99 όμοιάτης. 

4. Σχετική εισήγηση της Δ/νσης Γεωργίας, αποφασί¬ 
ζουμε: 

Συγκροτούμε τριμελή επιτροπή αποτελούμενη από 
τους: 

Ι.Φαριλέκα Θεόδωρο, Γεωπόνο, ως Πρόεδρο, αναπλη- 
ρούμενο από τον Φραντζή Παν., Γεωπόνο , υπαλλήλους 
της Δ/νσης Γεωργίας . 

2. Σωτηρόπουλο Σπυρίδωνα ΔΕ/Β', αναπληρούμενο 
από τον Ντάνο Γεράσιμο Π Ε/Α, υπαλλήλους της ΔΟΥ Κό¬ 
ρινθου . 

3. Μικρό Κων/νο, αναπληρούμενο από τον Κεφάλα Άγ¬ 
γελο, Γεωπόνους, εκπροσώπους της ΕΑΣ Κορίνθου. 

Γραμματέας της επιτροπής ορίζεται η Κονδύλη Αγγελι¬ 
κή, αναπληρούμενη από την Δασκαλάκη Αθηνά διοικητι¬ 
κούς υπαλλήλους της Δ/νσης Γεωργίας. 

Έργο της επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητάς τους ως 
αγροτών, νέων αγροτών, νεοεισερχομένων νέων αγρο¬ 
τών και εργατών γης. 

Η θητεία των μελών της επιτροπής είναι διετής και λήγει 
την9.10.2002. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κόρινθος, 9 Οκτωβρίου 2000 

Ο Νομάρχης 
ΑΓΓ. ΜΑΝΩΛΑΚΗΣ 

□ 

(5) 

Σύσταση Εκκλησιαστικού Ιδρύματος στην Ιερά Μητρό¬ 
πολη Κερκύρας, Παξών και Διαποντίων Νήσων. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφιστάμενος Κοινωνικός και πνευματικός ανά- 
γκαςτης Ιεράς Μητροπόλεως Κερκύρας, Παξών και Δια¬ 
ποντίων Νήσων. 

4. Την υπ’ αριθμ. 1123/220/30.6.2000 Πρότασιντου Σε- 
βασμιώτατου Μητροπολίτου Κέρκυρας, Παξών και Δια¬ 
ποντίων Νήσων Τιμοθέου. 

5. Την από 11.8.2000 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 6.10.2000 απόφασιν αυτής, αποφασίζει: 

Συνιστά εις την Ιερά Μητρόπολιν Κέρκυρας, Παξών και 

Διαποντίων Νήσων Εκκλησιαστικόν Ίδρυμα υπό την επω¬ 
νυμίαν : «ΕΠΙΚΟΙΝΩΝΙΑΚΟΝ ΚΑΙ ΜΟΡΦΩΤΙΚΟΝ ΙΔΡΥΜΑ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡΚΥΡΑΣ, ΠΑΞΩΝ ΚΑΙ ΔΙΑ¬ 
ΠΟΝΤΙΩΝ ΝΗΣΩΝ «Ο ΑΓΙΟΣ ΣΠΥΡΙΔΩΝ»», το οποίον θα 
λειτουργεί με την μορφήν Νομικού Προσώπου Ιδιωτικού 
Δίκαιου (Ν.Π.Ι.Δ.) ευαγούς και μη κερδοσκοπικού χαρα- 
κτήρος και θα εδρεύει εις την πόλιν της Κέρκυρας. Η ορ- 
γάνωσις, διοικησις, διαχείρισις και λειτουργία του Ιδρύ¬ 
ματος τούτου θα διέπεται από τας διατάξεις του επομέ¬ 
νου Κανονισμού: 

ΚΑΝΟΝΙΣΜΟΣ 

Λειτουργίας Εκκλησιαστικού Ιδρύματος υπάτην Επωνυμία: 
«ΕΠΙΚΟΙΝΩΝΙΑΚΟΝ ΚΑΙ ΜΟΡΦΩΤΙΚΟΝ ΙΔΡΥΜΑ 

ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡΚΥΡΑΣ, ΠΑΞΩΝ ΚΑΙ 
ΔΙΑΠΟΝΤΙΩΝ ΝΗΣΩΝ 
«Ο ΑΓΙΟΣ ΣΠΥΡΙΔΩΝ» 

Άρθρον1 
Σύστασις 

Στην περιφέρεια της Ιεράς Μητροπόλεως Κερκύρας, 


Παξών και Διαποντίων Νήσων και υπό την πνευματική 
εποπτεία και τον έλεγχο αυτής συνιστάται Εκκλησιαστι¬ 
κόν Ίδρυμα, λειτουργούν ως Νομικό Πρόσωπο Ιδιωτικού 
Δίκαιου (Ν.Π.Ι.Δ.) ευαγούς και μη κερδοσκοπικού χαρα¬ 
κτήρας, υπό την επωνυμίαν : «ΕΠΙΚΟΙΝΩΝΙΑΚΟΝ ΚΑΙ 
ΜΟΡΦΩΤΙΚΟΝ ΙΔΡΥΜΑ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΕΡΚΥΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ - Ο ΑΓΙΟΣ 
ΣΠΥΡΙΔΩΝ», το οποίον θα διέπεται υπάτου παρόντος Κα¬ 
νονισμού. Έδρα του Ιδρύματος είναι η πόλη της Κέρκυ¬ 
ρας. Το Ίδρυμα θα στεγάζεται σε κτίριο ιδιοκτησίας της 
εν λόγω Ιεράς Μητροπόλεως, το οποίο ευρίσκεται επίτης 
οδού Αγ. Νικολάου αρ. 10 στην πόλη της Κέρκυρας. 

Άρθρον 2 

Σκοποί και Μέσα προς επίτευξη αυτών 
I) Σκοποί του Ιδρύματος είναι: 

α) Η μελέτη των ποιμαντικών προβλημάτων του συγ¬ 
χρόνου κοινωνικού περιβάλλοντος υπό το πρίσμα της Ελ¬ 
ληνορθόδοξου Παραδόσεως και 
β) Η προβολή της Εκκλησιαστικής μας παραδόσεως και 
της Εθνικής μας ιδιοπροσωπείας, καθώς και η άσκηση 
σύγχρονης εκκλησιαστικής ποιμαντικής και ιεραποστο¬ 
λής. 

2. Μέσα προς επίτευξη των ανωτέρω σκοπών είναι: 
α) Η διοργάνωση ποικίλων εορταστικών, πολιτιστικών, 
επιμορφωτικών, καλλιτεχνικών και επιστημονικών εκδη¬ 
λώσεων, 

β) Η λειτουργία Ραδιοφωνικού Σταθμού, 
γ) Η λειτουργία Τηλεοπτικού Σταθμού, 
δ) Η έκδοση βιβλίων, περιοδικών και εντύπων, 
ε) Η δημιουργία και παραγωγή ταινιών βίντεο και εν γέ- 
νει οπτικοακουστικού υλικού, 
στ) Οποιαδήποτε άλλη ενέργεια ήθελε αποφασίσει το 
Διοικητικό Συμβούλιο του Ιδρύματος στη βάση της αξιο¬ 
ποίησης κάθε πρόσφορου μέσου επικοινωνίας, ενημερώ- 
σεως και επιμορφώσεως. 

Άρθρον 3 

Διοίκηση 

1. Το Ίδρυμα διοικείται από Επταμελές Διοικητικόν Συμ- 
βούλιον, που απαρτίζεται από : 

α) Τον εκάστοτε Σεβασμιώτατο Μητροπολίτη Κερκύ¬ 
ρας, Παξών και Διαποντίων Νήσων, ως Πρόεδρο. 

β) Τρεις Κληρικούς της καθ’ ημάς Ιεράς Μητροπόλεως, 
μεταξύ των οποίων και ο εκάστοτε Γενικός Διευθυντής 
των Μέσων Επικοινωνίας. 

γ) Τρία λαϊκά μέλη που κατοικούν στην περιφέρεια της 
Ιεράς Μητροπόλεως και διακρίνονται για το ήθος, την 
πνευματική κατάρτιση και ωριμότητά τους και έχουν σχέ¬ 
ση με τη ζωή και το έργο της Εκκλησίας. 

2. Τα ως άνω έξι τακτικά μέλη του Διοικητικού Συμβου¬ 
λίου διορίζονται από τον Σεβασμιώτατο Μητροπολίτη για 
μια τριετία. Επίσης από τον Σεβασμιώτατο και για την αυ¬ 
τή τριετία διορίζονται δύο αναπληρωματικά μέλη, ένα που 
έχει την ιδιότητα του Κληρικού και ένα που διαθέτει τα 
προσόντα που αναφέρονται στην παράγραφο 1 γ του πα¬ 
ρόντος άρθρου. Οι διορισθέντες δύνανται να επαναδιορι- 
σθούν. 

3. Μέλη του Διοικητικού Συμβουλίου που δεν ανταπο- 
κρίνονται στα καθήκοντά τους ή προβαίνουν σε ενέργει¬ 
ες που έρχονται σε αντίθεση με τους σκοπούς του ιδρύ¬ 
ματος, παύονται και αντικαθίστανται από τον Σεβασμιώ¬ 
τατο Μητροπολίτη. 

4. Το Διοικητικό Συμβούλιο του Ιδρύματος συγκροτείται 
σε σώμα κατά την πρώτη συνεδρίασή του και εκλέγει τον 
Γενικό Γραμματέα και τον υπεύθυνο των Οικονομικών, 
ενώ ο Αντιπρόεδρος ορίζεται από τον Σεβασμιώτατο Μη¬ 
τροπολίτη. Το αξίωμα των μελών του Δ.Σ. είναι τιμητικό 
και άμισθο. 

5. Το Διοικητικό Συμβούλιο συνέρχεται τακτικά κατά δι- 
μηνία και εκτάκτως όταν παρίσταται ανάγκη ύστερα από 
πρόσκληση του Προέδρου ή σε περίπτωση απουσίας ή 
κωλύματος αυτού, του Αντιπροέδρου. 

6. Το Διοικητικό Συμβούλιο ευρίσκεται εν απαρτία όταν 
παρίσταται οπωσδήποτε ο Πρόεδρος ή σε περίπτωση 
απουσίας ή κωλύματος αυτού ο Αντιπρόεδρος και τέσσε¬ 
ρα από τα Μέλη του, οι αποφάσεις αυτού λαμβάνονται κα¬ 
τά πλειοψηφία των παρόντων μελών. Σε περίπτωση ισο- 
ψηφίας, υπερισχύει η ψήφος του Προέδρου. Κατά τις συ¬ 
νεδριάσεις του Διοικητικού Συμβουλίου τηρούνται 
Πρακτικά από τον Γενικό Γραμματέα, τα οποία επικυρώ¬ 
νονται και υπογράφονται από τον ίδιο και από τον Πρόε¬ 
δρο, είτε αυθημερόν, είτε κατά την επομένη συνεδρίαση. 
Στα Πρακτικά διατυπώνονται και οι γνώμες των μειοψη- 
φούντων μελών του Διοικητικού Συμβουλίου εάν αυτά το 
ζητήσουν. 

Άρθρον 4 

Αρμοδιότητες Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) Αποφασίζει για κάθε υπόθεση που αφορά στην ορ¬ 
γάνωση, διοίκηση, λειτουργία και διαχείριση του Ιδρύμα¬ 
τος και για κάθε θέμα που αφορά στην εκπλήρωση των 
σκοπών αυτού. 

β) Συνεργάζεται με το Μητροπολιτικό Συμβούλιο της Ιε- 
ράς Μητροπόλεως, με τα Εκκλησιαστικά Συμβούλια των 
Ενοριών της Μητροπολιτικής Περιφέρειας, με διαφό¬ 
ρους φιλανθρωπικούς, πολιτιστικούς και επιστημονικούς 
συλλόγους, καθώς επίσης και μετηντοπική αυτοδιοίκηση 
και άλλους τοπικούς φορείς για την προαγωγή και επί¬ 
τευξη των σκοπών του Ιδρύματος. 

γ) Ψηφίζει τον ετήσιο Προϋπολογισμό και Απολογισμό 
του Ιδρύματος και τους υποβάλλει για έγκριση στο Μη- 
τροπολιτικό Συμβούλιο. 

δ) Μεριμνά για την εξεύρεση οικονομικών πόρων και για 
την ορθή, ομαλή και απρόσκοπτη λειτουργία του Ιδρύμα¬ 
τος. 

ε) Αποφασίζει για τη σύσταση επιμέρους κλάδων και 
εξαρτημένων υπηρεσιών του Ιδρύματος και ψηφίζει τους 
Κανονισμούς λειτουργίας των. 

στ) Καθορίζει και συνιστά για τις ανάγκες του Ιδρύμα¬ 
τος τις θέσεις προσωπικού, διορίζει δε και παύει αυτό 
σύμφωνα με τις διατάξεις της κείμενης νομοθεσίας. 

ζ) Αποφασίζει για κάθε θέμα, το οποίο δεν προβλέπεται 
στον παρόντα Κανονισμό. 

Άρθρον 5 

Καθήκοντα Προέδρου και Αντιπροέδρου 
του Διοικητικού Συμβουλίου 

1. Ο Πρόεδρος του Διοικητικού Συμβουλίου : 

α) Έχει την εποπτεία οργανώσεως, διοικήσεως, λει¬ 
τουργίας και διαχειρίσεως του Ιδρύματος και ασκεί έλεγ¬ 
χο στο προσωπικό αυτού. 

β) Συντονίζει τα μέλη του Διοικητικού Συμβουλίου για 
την υλοποίηση των σκοπών του Ιδρύματος και παρακο¬ 


λουθεί την εκτέλεση των αποφάσεων του Διοικητικού 
Συμβουλίου. 

γ) Εκπροσωπείτο Ίδρυμα ενώπιον κάθε διοικητικής, δι¬ 
καστικής και εκκλησιαστικής Αρχής και οποιοσδήποτε άλ¬ 
λης Αρχής και σε όλες του τις σχέσεις με άλλα Ιδρύματα, 
Οργανισμούς, Νομικά και Φυσικά Πρόσωπα. 

δ) Λαμβάνει γνώση όλων των εισερχομένων και εξερχό- 
μενων εγγράφων του Ιδρύματος, αλληλογραφεί με τις 
Δημόσιες Αρχές και υπογράφει όλη την αλληλογραφία 
του Ιδρύματος. 

ε) Συγκαλεί το Διοικητικό Συμβούλιο σε συνεδριάσεις, 
τακτικές και έκτακτες, καταρτίζει την ημερήσια διάταξή 
των, διευθύνει τις αυτές συζητήσεις και συνυπογράφει με 
τον Γ ενικό Γ ραμματέα τα Πρακτικά των συνεδριάσεων. 

2. Ο Αντιπρόεδρος του Διοικητικού Συμβουλίου ανα¬ 
πληρώνει τον Πρόεδρο σε περίπτωση απουσίας ή κωλύ¬ 
ματος σε όλες τις άνω αρμοδιότητες αυτού ενεργεί κατό¬ 
πιν εντολής του. Σε περίπτωση απουσίας ή κωλύματος και 
του Αντιπροέδρου, αυτόν αναπληρώνει άλλο μέλος του 
Διοικητικού Συμβουλίου που ορίζεται από τον Πρόεδρο. 

Άρθρον 6 

Καθήκοντα Γ ενικού Γ ραμματέα 
του Διοικητικού Συμβουλίου 

1. Ο Γ ενικός Γ ραμματέαςτου Διοικητικού Συμβουλίου : 

α) Φροντίζει για την εκτέλεση των Αποφάσεων του Διοι¬ 
κητικού Συμβουλίου, εξαιρουμένων αυτών που αφορούν 
στη διαχείριση του Ιδρύματος. 

β) Τηρεί και φυλάσσει το Βιβλίο Πρωτοκόλλου (εισερ¬ 
χομένων και εξερχόμενων εγγράφων) του Ιδρύματος, συ¬ 
ντάσσει όλα τα έγγραφα και γενικά διεκπεραιώνει όλη την 
αλληλογραφία του Ιδρύματος για την οποία ενημερώνει 
τον Πρόεδρο και την οποία συνυπογράφει με αυτόν, εξαι- 
ρουμένηςτης αλληλογραφίας με τις Δημόσιες Αρχές, την 
οποία υπογράφει μόνος ο Πρόεδρος. 

γ) Τηρεί και φυλάσσει το Βιβλίο Πρακτικών των Συνε¬ 
δριάσεων του Διοικητικού Συμβουλίου του Ιδρύματος και 
συνυπογράφει με τον Πρόεδρο τα εν λόγω πρακτικά τα 
οποία συντάσσει. 

δ) Επιμελείται μαζί με τον Υπεύθυνο των Οικονομικών 
τον Προϋπολογισμό και τον υποβάλλει στο Διοικητικό 
Συμβούλιο προς ψήφιση. 

ε) Συνυπογράφει με τον Υπεύθυνο των Οικονομικών τα 
Διπλότυπα Εντάλματα Πληρωμών για τις δαπάνες του 
εγκεκριμένου Προϋπολογισμού. 

στ) Φυλάσσει τη σφραγίδα του Ιδρύματος. 

2. Τον Γενικό Γ ραμματέα επικουρεί κατά την εκτέλεση 
των καθηκόντων του υπάλληλος του Ιδρύματος που ορί¬ 
ζεται με Απόφαση του Διοικητικού Συμβουλίου. 

3. Σε περίπτωση απουσίας ή κωλύματος του Γενικού 
Γ ραμματέα, αυτόν αναπληρώνει άλλο μέλος του Διοικητι¬ 
κού Συμβουλίου που ορίζεται από τον Πρόεδρο. 

Άρθρον 7 

Καθήκοντα Υπευθύνου Οικονομικών 
του Διοικητικού Συμβουλίου 

1. Ο Υπεύθυνος των Οικονομικών: 

α) Φροντίζει για την εκτέλεση των αποφάσεων του Διοι¬ 
κητικού Συμβουλίου που αφορούν στη διαχείριση του 
Ιδρύματος και γενικά διαχειρίζεται την περιουσία αυτού. 

β) Τηρεί και φυλάσσει το Βιβλίο Ταμείου, καθώς και τα 
τριπλότυπα γραμμάτια εισπράξεων και τα διπλότυπα 
εντάλματα πληρωμών του Ιδρύματος. 

γ) Εισπράττει με τριπλότυπα γραμμάτια εισπράξεων κά¬ 
θε έσοδο του Ιδρύματος και διενεργεί τις πληρωμές που 
αποφάσισε το Διοικητικό Συμβούλιο βάσει διπλοτύπων 
ενταλμάτων πληρωμών, τα οποία συνυπογράφει με το Γ ε¬ 
νικό Γ ραμματέα. 

δ) Ευθύνεται για τη φύλαξη των χρημάτων του Ιδρύμα¬ 
τος, τα οποία κατατίθενται σε μια από τις Τράπεζες που 
λειτουργούν στην πόλη της Κέρκυρας στο όνομα του 
Ιδρύματος. 

ε) Διενεργεί καταθέσεις και αναλήψεις χρημάτων κατό¬ 
πιν αποφάσεωςτου Διοικητικού Συμβουλίου. 

στ) Επιμελείται μαζί με τον Γ ενικό Γ ραμματέα την σύ¬ 
νταξη του Προϋπολογισμού του Ιδρύματος. 

ζ) Συνυποβάλλει με τον Γ ενικό Γ ραμματέα τον εν λόγω 
Προϋπολογισμό του Ιδρύματος στο Διοικητικό Συμβού¬ 
λιο προς ψήφιση. 

η) Συντάσσει και υποβάλλει στο Διοικητικό Συμβούλιο 
προς ψήφιση τον Απολογισμό του Ιδρύματος, 
θ) Συντάσσει το Γενικό Ισολογισμό του Ιδρύματος, 
ι) Τηρεί και φυλάσσει το Βιβλίο Κτηματολογίου και το Βι¬ 
βλίο Υλικού, καθώς και κάθε άλλο διαχειριστικό Βιβλίο 
του Ιδρύματος. 

Τον Υπεύθυνο των Οικονομικών επικουρούν κατά την 
εκτέλεση των καθηκόντων του υπάλληλοι του Ιδρύματος 
που ορίζονται με απόφαση του Διοικητικού Συμβουλίου. 

Σε περίπτωση απουσίας ή κωλύματος του Υπευθύνου 
των Οικονομικών, αυτόν αναπληρώνει άλλο μέλος του Δι¬ 
οικητικού Συμβουλίου που ορίζεται από τον Πρόεδρο. 

Άρθρον 8 

Το Ίδρυμα τηρεί με μέριμνα του Γενικού Γ ραμματέα : 
α) Το Βιβλίο ΠρακτικώντωνΣυνεδριάσεωντου Διοικητι¬ 
κού Συμβουλίου στο οποίο καταχωρίζονται οι Αποφάσεις 
και οι Πράξεις του Δ.Σ. και 

β) Το Βιβλίο Πρωτοκόλλου (εισερχομένων και εξερχό- 
μενων εγγράφων), θεωρημένα για κάθε νόμιμη χρήση 
από την Ιερά Μητρόπολη Κερκύρας, Παξών και Διαπο- 
ντίων Νήσων. 

Επίσης το Ίδρυμα που έχει ίδια διαχείριση τηρεί με μέ¬ 
ριμνα του Υπευθύνου των Οικονομικών, τα διαχειριστικά 
αυτού βιβλία, σύμφωνα με το σύστημα τήρησης των Λο¬ 
γιστικών Βιβλίων των Εκκλησιαστικών Νομικών Προσώ¬ 
πων, θεωρημένα για κάθε νόμιμη χρήση από την Ιερά Μη¬ 
τρόπολη Κερκύρας, Παξών και Διαποντίων Νήσων, ήτοι: 

α) Το Βιβλίο Ταμείου στο οποίο καταχωρίζονται κατά 
χρονολογική σειρά οι πάσης φύσεως εισπράξεις και πλη¬ 
ρωμές, καθώς και τα αριθμημένα κατ’ αύξοντα αριθμό τρι¬ 
πλότυπα γραμμάτια εισπράξεων και τα επίσης αριθμημέ- 
να κατ’ αύξοντα αριθμό διπλότυπα εντάλματα πληρωμών. 

β) Το Βιβλίο Απογραφών στο οποίο καταχωρίζονται κατ’ 
έτος λεπτομερώς τα περιουσιακά στοιχεία, ο απολογι¬ 
σμός και ο γενικός ισολογισμός του Ιδρύματος. 

γ) Το Βιβλίο Κτηματολογίου, στο οποίο καταγράφεται 
όλη η ακίνητη περιουσία του Ιδρύματος. 

δ) το Βιβλίο Υλικού, στο οποίο καταγράφεται όλη η κι¬ 
νητή περιουσία του Ιδρύματος και με το οποίο παρακο- 
λουθείταιη εισαγωγή, η εξαγωγή καιτο υπόλοιπο των δια¬ 
φόρων πραγμάτων του. 

Το Διοικητικό Συμβούλιο μπορεί, εάντο κρίνει σκόπιμο, 
να ορίσει την τήρηση και άλλων βιβλίων ή στοιχείων. 

Άρθρον 9 

Για κάθε είσπραξη κάθε εσόδου του Ιδρύματος εκδίδε- 


ται τριπλότυπο γραμμάτιο εισπράξεως στο οποίον υπο¬ 
γράφει ο πληρώσας και ο εισπράξας Υπεύθυνος των Οι¬ 
κονομικών του Ιδρύματος. Το πρωτότυπον παραδίδεται 
στον πληρώσαντα, το πρώτο αντίγραφο επισυνάπτεται 
στα δικαιολογητικά εισπράξεως και το δεύτερο παραμέ¬ 
νει στο στέλεχος. 

Γ ια κάθε πληρωμή που αποφασίζει το Διοικητικό Συμ¬ 
βούλιο του Ιδρύματος, πάντοτε εντός του πλαισίου των 
προβλέψεων του Προϋπολογισμού, εκδίδεται Διπλότυπο 
Ένταλμα Πληρωμής, το οποίο είναι εκτελεστέο εφόσον 
φέρει απαραιτήτως την υπογραφή, τόσο του Γενικού 
Γ ραμματέα, όσο και του Υπευθύνου των Οικονομικών. Το 
πρωτότυπο επισυνάπτεται εις τα δικαιολογητικά δαπά¬ 
νης, το δε αντίγραφαν παραμένει εις το στέλεχος. 

Άρθρον10 

1. Το οικονομικόν έτος άρχεται την Ιην Ιανουάριου και 
λήγει την 31ην Δεκεμβρίου. 

2. Ο Προϋπολογισμός του Ιδρύματος, που αφορά στο 
επόμενο οικονομικό έτος, συντάσσεται και υποβάλλεται 
από τον Υπεύθυνο των Οικονομικών και τον Γ ενικό Γ ραμ¬ 
ματέα στο Διοικητικό Συμβούλιο προς ψήφιση εντός του 
μηνός Οκτωβρίου, ψηφίζεται δε από αυτό το αργότερο 
εντός του μηνός Νοεμβρίου και αμέσως κατόπιν υποβάλ¬ 
λεται για έγκριση στο Μητροπολιτικό Συμβούλιο. Μετα¬ 
γενέστερες τροποποιήσεις του προϋπολογισμού επιτρέ¬ 
πονται, με την προϋπόθεση της ψήφισής τους από το Δι¬ 
οικητικό Συμβούλιο και της υποβολής τους για έγκριση 
στο Μητροπολιτικό Συμβούλιο. 

3.0 Απολογισμός του Ιδρύματος, που αφορά σταπραγ- 
ματοποιηθέντα έσοδα και έξοδα του προηγουμένου οικο¬ 
νομικού έτους, συντάσσεται από τον Υπεύθυνο των Οικο¬ 
νομικών εντός του δευτέρου δεκαπενθημέρου του μηνός 
Ιανουάριου, υποβάλλεται δε από τον ίδιο στο Διοικητικό 
Συμβούλιο προς ψήφιση εντός του πρώτου δεκαπενθη¬ 
μέρου του μηνός Φεβρουάριου. Ο Απολογισμός αναγρά¬ 
φει σε ιδιαίτερη στήλη τα προϋπολογισθέντα έσοδα και 
έξοδα, τα πραγματοποιηθέντα έσοδα και έξοδα, τις δια¬ 
φορές μεταξύ τους και το ταμειακό υπόλοιπο το οποίο 
προκύπτει. 

4. Με τον Απολογισμό συντάσσεται από τον Υπεύθυνο 
των Οικονομικών Γενικός Ισολογισμός του Ιδρύματος, 
στον οποίο αναγράφονται αναλογικώς τα ενεργητικά και 
παθητικά περιουσιακά στοιχεία αυτού, τα οποία υπάρ¬ 
χουν κατά την 31η Δεκεμβρίου του προηγουμένου οικο¬ 
νομικού έτους. 

5. Ο Απολογισμός και ο Γενικός Ισολογισμός του Ιδρύ¬ 
ματος υποβάλλονται για έγκριση στο Μητροπολιτικό Συμ¬ 
βούλιο εντός του δευτέρου δεκαπενθημέρου του μηνός 
Φεβρουάριου. 

Άρθρον11 

Πόροι του Ιδρύματος και διάθεση αυτών 

1. Πόροι του Ιδρύματος είναι: 

α) Επιχορηγήσεις της Ιερός Μητροπόλεως Κερκύρας, 
Παξών και Διαποντίων Νήσων και γενικά Εκκλησιαστικών 
Νομικών Προσώπων Δημοσίου ή Ιδιωτικού Δίκαιου. 

β) Κρατικές επιχορηγήσεις, Κοινοτικές επιχορηγήσεις, 
επιχορηγήσεις εκ μέρους της Νομαρχιακής και Τοπικής 
Αυτοδιοίκησης, Οργανισμών και άλλων Νομικών Προσώ¬ 
πων Δημοσίου ή Ιδιωτικού Δίκαιου. 

γ) Επιχορηγήσεις από φυσικά πρόσωπα καθώς και κάθε 
άλλη νόμιμη επιχορήγηση. 

δ) Δωρεές εν ζωή ή αίτια θανάτου, κληρονομιές και κλη¬ 
ροδοσίες κινητών και ακινήτων. 

ε) Εισφορές, σε είδος ή σε χρήμα φίλωντου Ιδρύματος, 

στ) πρόσοδοι από την πραγματοποίηση διαφόρων εκ¬ 
δηλώσεων του Ιδρύματος. 

ζ) Πρόσοδοι από την κινητή και ακίνητη περιουσία του 
Ιδρύματος. 

η) Πόροι από την αξιοποίηση Εθνικών Προγραμμάτων ή 
Προγραμμάτων της Ευρωπαϊκής Ένωσης ή άλλων Διε¬ 
θνών Προγραμμάτων. 

θ) Λοιπά πόσης φύσεως έσοδα (λ.χ. έσοδα από διαφη¬ 
μίσεις στα ραδιοτηλεοπτικά μέσα του Ιδρύματος), που 
προέρχονται από κάθε είδους δραστηριότητες του Ιδρύ¬ 
ματος και από κάθε νόμιμη πηγή. 

2. Οι δωρεές, κληρονομιές και κληροδοσίες γίνονται απο¬ 
δεκτές από τον Πρόεδρο του Ιδρύματος μετά από προη- 
γουμένη απόφαση του Διοικητικού Συμβουλίου αυτού, οιδε 
κληρονομιές πάντοτε με το ευεργέτημα της απογραφής. 

3. Οι ανωτέρω πόροι της παραγράφου 1 του παρόντος 
άρθρου διατίθενται με απόφαση του Δ.Σ. του Ιδρύματος: 

α) Γ ιατηναντιμετώπισητωνπαγίων εξόδων λειτουργίας 
του Ιδρύματος. 

β) Γιατηνπρομήθειατου απαιτούμενου εξοπλισμού του 
Ιδρύματος. 

γ) Για τη χρηματοδότηση των δραστηριοτήτων που 
αναφέρονται στη διάταξη της παραγράφου 2 του άρθρου 
2του παρόντος Κανονισμού. 

δ) Γ ια τις αμοιβές του προσωπικού που θα προσληφθεί 
σύμφωνα με τις διατάξεις της κείμενης νομοθεσίας. 

ε) Γιατην κάλυψη κάθε άλλης δαπάνης που αποσκοπεί 
στην επίτευξη των σκοπών του Ιδρύματος εντός του 
πλαισίου των εγκεκριμένων κάθε φορά κονδυλίων του 
Προϋπολογισμού. 

Άρθρον12 

Σφραγίδα του Ιδρύματος 

Το Ίδρυμα έχει δική του σφραγίδα κυκλική, στην οποία 
αναγράφεται η επωνυμία του, «Επικοινωνιακό και Μορ¬ 
φωτικό Ίδρυμα της Ιερός Μητροπόλεως Κερκύρας, Πα- 


ξών και Διαποντίων Νήσων - Ο Άγιος Σπυρίδων» και εις το 
κέντρον φέρει το Πρόσωπο του Αγίου Σπυρίδωνος. 

Άρθρον 13 

Τροποποίηση του Κανονισμού 

Ο παρών Κανονισμός τροποποιείται από την Ιερά Σύνο¬ 
δο ύστερα από αιτιολογημένη απόφαση του Διοικητικού 
Συμβουλίου του Ιδρύματος, για τη λήψη της οποίας είναι 
απαραίτητη η ψήφος του Σεβασμιωτάτου Μητροπολίτου. 

Άρθρον 14 

Κατάργηση του Ιδρύματος 

Το παρών Ίδρυμα καταργείται με απόφαση της Ιερός 
Συνόδου ύστερα από αιτιολογημένη απόφαση του Διοι¬ 
κητικού Συμβουλίου αυτού, που λαμβάνεται με πλειοψη- 
φία τουλάχιστον πέντε μελών συμπεριλαμβανομένου 
απαραιτήτως και του Σεβασμιωτάτου Μητροπολίτου και 
εγκρίνεταιαπότο Μητροπολιτικό Συμβούλιο, όταν δεν εκ¬ 
πληρώνει τις Εκκλησιολογικές αυτού προϋποθέσεις και 
την αποστολή του, όταν παρεκκλίνει των σκοπών του ή 
όταν είναι πλέον ανέφικτη η λειτουργία του. Σε κάθε περί¬ 
πτωση κατάργησης του Ιδρύματος κάθε κινητό και ακίνη¬ 
το αυτού περιέρχεται στο Νομικό Πρόσωπο της Ιερός Μη¬ 
τροπόλεως Κερκύρας, Παξών και Διαποντίων Νήσων. 

Άρθρον 15 

Ο παρών Κανονισμός ισχύει από της δημοσιεύσεως αυ¬ 
τού στο επίσημο Δελτίο της Εκκλησίας της Ελλάδος «ΕΚ¬ 
ΚΛΗΣΙΑ» και στην Εφημερίδα της Κυβερνήσεως. 

Άρθρον 16 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιερός Μητροπόλεως Κερκύρας, Παξών 
και Διαποντίων Νήσων, το ύψος της οποίας δεν δύναται 
ναπροσδιορισθεί. 

Αθήνα, 6 Οκτωβρίου 2000 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 

Θ-ΙΤΙ3Μ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφη Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































